**«Мектепке жол » акциясы**

Қазақстан Республикасының Білім және ғылым министрлігі Елбасының тапсырмасын орындау үшін оқушылардың толық мектепке баруын қамтамасыз ету мақсатында жыл сайын «Мектепке жол» акциясын өткізеді. Акция 2017 жылдың 1 тамызынан 30 қыркүйегіне дейін «Менің таңдауым-балаларға көмек көрсету!» ұранымен еліміздің барлық аймағында өткізіледі.

Акцияның мақсаты- оқумен қамтылмаған балаларды анықтау, аз қамтылған және көп балалы отбасынан шыққан оқушыларға, жетім балаларға, сондай-ақ оқу жылының басына дайындық уақыты кезінде ата-аналарының қамқорлығынсыз қалған балаларға қолдау көрсету және әлеуметтік себептер бойынша мектепке балалардың келмеуінің алдын алу.

«Менің таңдауым-балаларға көмек көрсету!», «Ауыл балаларына -мектепке сыйлық», «Отбасы отбасыға көмектеседі», «Баланы мектепке дайындаймыз» деген атаулармен қайырымдылық акциялары өткізіледі.

Біз қаланың ,ауылдың барлық тұрғындарына, кәсіпорындар мен шаруашылық қожалықтардың басшыларына, жеке кәсіпкерлерге және кім аз қамтылған және көп балалы отбасынан шыққан оқушыларға, жетім балалармен ата-ана қамқорлығынсыз алған балаларға қол ұшын беріп, қолдауға, көмек беруге дайын адамдарға жаңа оқу жылына балаларды дайындау үшін жүгінеміз.

Барлық ұсыныстар Бөгенбай БМ әкімшілігіне телефон нөміріне 87165922210 және білім бөліміне 6-13-32 телефон нөміріне хабарласып, жүгінуге болады.

Білім бөлімінің сенім телефоны 6-12-26 жұмыс жасайды.

**Степногорск қаласының білім бөлімі**